《次韵钟西皋雨中述怀》
明代·许相卿

苦雨经旬淹淑景，早雷十日验馀寒。庭梅寂寂帘前落，湖草青青镜里看。

深谷莺花全冷淡，浮家云水尚盘桓。殷忧无赖谁堪话，搔首斜阳独倚阑。

作者简介：（1479—?）浙江海宁人，字伯台，晚年自号云村老人。正德十二年进士。世宗即位，授兵科给事中。为给事三年，屡上疏言事，尤极言功臣子弟荫官不及中官厮养，皆不听，遂谢病归。嘉靖八年诏养病三年以上不赴都者，落职闲住，遂废。夏言秉政后，招之，谢勿应。